# Bering-földhíd

### A Wikipédiából, a szabad lexikonból.

A Bering-földhíd kiterjedése a Wisconsin- (Würm-) jégkorszakban, amikor a tengerszint kb. 120 méterrel csökkent

A Bering-földhíd vagy Beringia Alaszkát és Kelet-Szibériát (Csukcsföldet) kötötte össze egyes jégkorszakokban, amikor a világtenger szintjének csökkenése miatt a Bering-szorosban lévő víz visszahúzódott. Ez mintegy 35 ezer évvel ezelőtt, valamint i.e. 22 ezer és 7000 között többször is megtörtént. A földsáv legnagyobb szélessége mintegy 1600 km lehetett.

Az eljegesedések idején az óceánok vizének egy része a Föld északi és déli sarkain képződő jégsapkákban gyűlik össze, így a világtenger vízszintje alacsonyabb lesz. Mivel a Bering-szoros, a tőle északra lévő Csukcs-tenger és a délre lévő Bering-tenger egyaránt sekély, akár a tengerfenék is a felszínre kerülhet.

Feltételezések szerint az amerikai kontinens a Bering-földhídon keresztül népesült be mind bizonyos állatfajokkal (pl. oroszlán, gepárd – melyek azóta itt kipusztultak), mind emberekkel. Az őslakók szárazföldön keresztül történt bevándorlásának időszaka kb. 12 ezer éve lehetett, de egyes feltételezések szerint már korábban áthajózott néhány Kelet-Ázsia partjain élő csoport, melyek a másik földrészen szintén a part mentén telepedtek le. Ha léteznek leletek, melyek ezt megerősítik, azok az egykori partvonalon, azaz a maitól több kilométer távolságra, a tenger mélyén fekszenek.

A Bering-földhíd modern változata lenne az Ázsiát és Amerikát összekötő híd, az Intercontinental Peace Bridge, de ennek megvalósítására még tervek sem készültek.

A Beringia szót használják az oroszországi Kolima folyótól a kanadai Mackenzie folyóig terjedő régió megnevezésére is.

## [szerkesztés] Külső hivatkozások

A Wikimedia Commons tartalmaz Bering-földhíd témájú médiaállományokat.

- Bering Land Bridge National Preserve (angol nyelvű)
- D.K. Jordan: Beringia Chronology (angol nyelvű)
- Paleoenvironmental Atlas of Beringia (angol nyelvű)
- Yukon Beringia Interpretive Centre (angol nyelvű)
- Paleoenvironments and Glaciation in Beringia (angol nyelvű)
- A Material Case for a Late Bering Strait Crossing Coincident with Pre-Columbian Trans-Pacific Crossings (angol nyelvű)
- Czehelszky Zsuzsanna: Amerikai betelepülési elméletek pro és kontra (Klió, 2004/1.) (magyar nyelvű)

A lap eredeti címe "http://hu.wikipedia.org../../../b/e/r/Bering-f%C3%B6ldh%C3%ADd.html"

Kategória: Földrajz

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Afrikaans
- Deutsch
- Español
- Suomi
- 日本語
- 한국어
- Nederlands
- Português
- Русский
- Srpskohrvatski / Српскохрватски